**Umbră pe urme...**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În palme ierburi n-au mai crescut

şi niciodată mâinile nu s-au opus,

ochii aveau irişii de un verde intens

ca frunzele de ficus.

În oglinzi străluceau tot mai singuri

înfruntând neliniştea

în care se zbat.

În trup am fost pus

ca un sunet într-un arcuş fermecat,

tu iubito eşti vioara celestă,

aburul ce iese din piept,

armoniile calde

mângâietoare şi dulci

din care izvorăşte iubirea.

Lumina o priveşte cum trece

umbră pe urme...